laion/Wikipedia-Exotic huggingface dataset:
אליטא

אליטא (בליטאית: Alytus; בפולנית: Olita; ברוסית: Олита; בבלארוסית: Аліта; ביידיש: אליטע; בגרמנית: Aliten) היא בירת מחוז אליטא בדרום ליטא, על גדות נהר הניֶימן ועל הדרכים הראשיות לווילנה, לקובנה ולבלארוס. בעיר מוזיאון המוקדש לוותיקי מלחמת אפגניסטן. במאה ה-14 הייתה במקום טירה בה שמרו אנשי המסדר הטבטוני על הגבול הליטאי. בשנת 1581 קיבלה אליטא זכויות עיר מהדוכס הגדול של ליטא, סטפאן באטורי. לזכר האירוע נקבע בעיר יום חג, "יום אליטא". העיר הייתה מרכז מסחרי ומרכז ייצוא מליטא, וכן מרכז מנהלי וכלכלי של ממלכת פולין-ליטא. עם חלוקת פולין השלישית, ב-1795, חולקה העיר בין האימפריה הרוסית וממלכת פרוסיה. לאחר פלישת נפוליאון ושלום טילזיט, הוכפף מערב העיר לדוכסות ורשה שתחת חסות צרפת, ואחרי קונגרס וינה נכלל בפולין הקונגרסאית, שתחת חסות רוסית. אחרי מרד 1863, שבו נכשל ניסיונה של פולין הקונגרסאית לזכות בעצמאות, הוחלשה האוטונומיה של פולין, אך שני חלקי העיר נוהלו עדיין כרשויות נפרדות. בסוף המאה ה-19 הוכנסה אליטא למערך מבצרים רוסים לאורך הגבול עם פרוסיה המזרחית. בעיר הונחה מסילת ברזל ונסללה דרך ראשית. השלטונות הרוסיים בנו בה כנסייה אורתודוקסית (שבתקופה מאוחרת יותר הפכה לכנסייה קתולית). למרות מאמצי הביצור הרוסיים, במלחמת העולם הראשונה נפלה העיר בידי הגרמנים ובעלי בריתם ללא קרב משמעותי ואוחדה, לראשונה מאז 1795. בשלהי מלחמת העולם הראשונה ניטשה מחלוקת על זכות הבעלות על העיר, בין פולין וליטא. ב-1919 עזבו הגרמנים את העיר, והצבא האדום נכנס אליה. בפברואר 1919 כבש הצבא הליטאי את העיר מידי ברית המועצות. ב-1939, לאחר כיבוש מזרח פולין בידי ברית המועצות, הוקם בעיר מחנה שבויים לחיילים פולנים. בקיץ 1941 כבשו הגרמנים את העיר, והמחנה הוסב למחנה שבויים לחיילים סובייטיים (סטלג 343). ביערות הסביבה רצחו הגרמנים כ-60,000 איש, רובם יהודים מערי הסביבה. ערב הכיבוש הגרמני חיו באליטה כ-1,700 יהודים שקיימו מוסדות חינוך, ספרייה ותנועות נוער. ביוני 1941 כבשו הגרמנים את אליטה וירו במאות יהודים כתגמול על מות חיילים גרמנים. ליטאים לאומנים רצחו בימים הבאים מאות יהודים נוספים. בעיר הוקם גטו ובאוגוסט 1941 נרצחו כ-1,100 מתושבי הגטו ביער סמוך בידי ליטאים. בלארוס לידא, בלארוס מדיה וקבצים בנושא אליטא בוויקישיתוף אתר האינטרנט הרשמי של אליטא (בליטאית ובאנגלית) אליטה (Alytus), באנציקלופדיה של הגטאות, באתר יד ושם אליטוס במיזם "הסיפורים שלא סופרו - אתרי רצח יהודים בשטחי ברית המועצות הכבושים", באתר "יד ושם" (באנגלית) 'אליטא (אליטוס), עיר מחוז, בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר ב: "ישובים", תל אביב: עם הספר, תשכ"ז, עמ' 287–288 (ספר יזכור לקהילת ליטא, בספריית העיר ניו יורק, תמונה 1499 ואילך). על השמדת יהודי אליטא: שם, כרך ד, עמ' 244–246 (שם, תמונה 1946 ואילך) "אליטא", באתר JewishGen (באנגלית) אלכסנדר קרוגלוב (רו'), אליטוס, אנציקלופדיה של המחנות והגטאות (כרך II, חלק B, עמ' 1039–1040), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) אליטא, באתר אנציקלופדיה בריטניקה (באנגלית)
Stronger (What Doesn't Kill You)

"(Stronger (What Doesn't Kill You" הוא שיר של הזמרת האמריקאית קלי קלרקסון. השיר יצא לאור ב-17 בינואר 2012 כסינגל השני מאלבום האולפן החמישי של קלרקסון, Stronger. השיר זכה להצלחה במצעדים רבים ביניהם מצעד הסינגלים האמריקאי, בילבורד הוט 100, בו דורג במקום הראשון. השיר נמכר בלמעלה מ-5 מיליון עותקים ברחבי העולם ונחשב לאחד הסינגלים הנמכרים ביותר. בשנת 2013 השיר היה מועמד לשלושה פרסי גראמי בטקס פרסי גראמי ה-55. שם השיר מהווה פרפרזה על האימרה "מה שלא הורג אותי מחשל אותי" של ניטשה. מידע על היצירה "Stronger (What Doesn't Kill You)" באתר מיוזיק בריינז מידע על הסינגל "Stronger (What Doesn't Kill You)" באתר מיוזיק בריינז סרטון השיר "Stronger (What Doesn't Kill You)" באתר יוטיוב מידע על Stronger, באתר המצעד האוסטרי, ארכיון מידע על Stronger, באתר המצעד של ניו זילנד מידע על Stronger, באתר המצעד השוודי
ברניקי השנייה

ברניקי (ברניקה) השנייה (ביוונית: Βερενίκη;‏ 267 או 266 לפנה"ס -221 לפנה"ס), הייתה מלכה במצרים העתיקה, אשתו של תלמי השלישי השליט השלישי מבית תלמי. היא הייתה בתו של המלך מגאס מקירנה (לוב של היום) ואשתו אפאמה השנייה. ברניקי הייתה בתו של המלך מגאס, בנה הבכור מנישואיה הראשונים של המלכה המצרית ברניקי הראשונה, אשתו של תלמי הראשון. בשנת 249 לפנה"ס לערך, זמן קצר לאחר מות אביה, הזמינה אמה את דמטריוס הנאה נסיך מקדוני בנו של דמטריוס פוליורקטס לבוא לקירנה, להינשא לבתה ברניקי ולהפוך למלך קירנה. בהמשך הוא הפך למאהבה של אמה. ברניקי הרגה אותו בחדר המיטות של אמה. אמה המשיכה לחיות לאחר מכן. לברניקי ודמטריוס לא היו ילדים משותפים. בשנת 246 לפנ"ס לערך היא נישאה לתלמי השלישי. שניהם היו נכדים של ברניקי הראשונה. ילדיהם המשותפים היו: ארסינואי השלישית נולדה בשנת 246/245 לפנה"ס, נישאה לאחר מכן לאחיה תלמי הרביעי תלמי הרביעי נולד בשנת 244 לפנה"ס. ייתכן ובן נוסף בשם ליסימכוס, שנולד בשנת 243 לפנה"ס אלכסנדר, נולד בשנת 242 לפנה"ס ברניקי, נולדה בשנת 239 לפנה"ס ונפטרה לאחר שנה. בשנת 238 לפנה"ס כינס תלמי השלישי בקנופוס שליד אלכסנדריה, ועידה של הכהונה שייצגה את כלל מקדשי הארץ ובה העלו על נס את מעשיהם הרבים והגדולים של תלמי וברניקי, הם כונו "המלכים המיטיבים". בעקבות הוועידה הוצא צו קנופוס המספר על מעשיהם של הזוג המלכותי ומצווה על הקמת פולחן לכבוד הזוג המלכותי. זמן קצר לאחר מותו של בעלה בשנת 221 לפנה"ס היא נרצחה ביוזמתו של בנה תלמי הרביעי איתו היא הייתה שותפה בניהול המדינה. לאחר מותה הוצא צו, שהקים פולחן לכבוד המלכה ברניקי השנייה. על פי הצו גברים ונשים צריכים לשיר כל היום לפסלה. לאחר נישואיה לתלמי השלישי, ערים רבות בקירנה נקראו בשמה. העיר אוספירדס הוזזה ממקומה ונוסדה מחדש ונקראה על שמה ברניקי, זהו שמה הקדום של העיר בנגזי בלוב. בשנת 2010, התגלה בעיר אלכסנדריה בשכונת קום-אל-דקה, מקדש גדול לאלה בסתת. במקדש שהיה שייך כנראה למלכה ברניקי השנייה, התגלו פסלים רבים של חתולים. בשנת 246 לפנה"ס, מיד לאחר נישואיהם יצא בעלה למלחמה בבית סלאוקוס בראשותו של סלאוקוס השני. מלחמה זאת נקראת המלחמה הסורית השלישית. הרקע למלחמה, היה אי קיום ההבטחה שניתנה על ידי אנטיוכוס השני להפוך את בנה של ברניקי אחותו של תלמי השלישי ואשתו ליורש העצר. ברניקי ובנה נרצחו. כדי להבטיח את שובו בשלום של בעלה, נדרה אשתו להקריב את שערותיה היפות לאלה אפרודיטה, אם בעלה ישוב בשלום מהמערכה. מששב תלמי עטור ניצחון, מימשה את נדרה, אך ביום שלמחרת השערות נגנבו ממקדש אפרודיטה. קונון מסאמוס אסטרונום יווני שחי בתקופה זו תירץ את היעלמותם בכך, שהאלה קיבלה את הקורבן והעלתה את השערות השמיימה לשכון בין הכוכבים. המשורר ההלניסטי קאלימאכוס כתב על כך שיר בשם "מנעולה של ברניקי", שרק שורות בודדות ממנו שרדו. תרגום של השיר שרד ביצירתו של המשורר הרומי גאיוס ולריוס קאטולוס בן המאה ה-1 לפנה"ס. סיפור זה הונצח בשמה של קבוצת כוכבים הקרויה שערות ברניקי. בשנת 1907 הונצח שמה בשמו של אסטרואיד שהתגלה בחגורת האסטרואידים, האסטרואיד "ברניקי 653" (653 Berenike). מדיה וקבצים בנושא ברניקי השנייה בוויקישיתוף ברניקי השנייה, באתר אנציקלופדיה בריטניקה (באנגלית) ברניקי השנייה, באתר אנציקלופדיית ההיסטוריה העולמית (באנגלית) תולדות התקופה ההלניסטית, בנימין שמרון ורחל צלניק, האוניברסיטה הפתוחה, כרכים 6-5, עמ' 122-121 חתלתולה אלוהית מסעירה את המצרים באתר אוניברסיטת תל אביב
מלון זאכר

מלון זאכר (בגרמנית: Hotel Sacher) הוא מלון מפואר הממוקם ברובע העיר הפנימית של וינה בירת אוסטריה, בסמוך לבית האופרה של וינה. המלון נודע בעוגת הזאכרטורט שנחשבת למקורית והומצאה על ידי בעליו ומוגשת בבית הקפה שלו. במלון 152 חדרים. המלון נחשב לאחד המלונות המפוארים בעולם גם בזכות בתי הקפה ומסעדות המלון היוקרתיות שלו. המלון נוסד בשנת 1876 על ידי אדוארד זאכר. לאחר פטירתו בשנת 1892, אלמנתו, אנה זאכר החלה לנהל את המלון, ותחת ניהולה הפך המלון לאחד המלונות המפוארים והידועים בעולם. אצילי האימפריה האוסטרו הונגרית נהגו לאכול במלון לאחר שהתארחו בארמון הופבורג ממנו חזרו רעבים בשל משך הזמן הקצר שבהם הותר להם לאכול. על פי נימוסי בית המלוכה, הורשו אורחים בסעודות רשמיות לאכול רק בפרק הזמן שבו הקיסר אכל, והקיסר פרנץ יוזף נהג לאכול פרקי זמן קצרים ביותר. לאחר מלחמת העולם הראשונה נותר המלון מלון המיועד לאריסטוקרטיה בלבד, ואורחים שאינם בני משפחות אצולה לא הורשו לישון במלון. בשל המצב הכלכלי הירוד של משפחות האצולה האירופאית בשנים אלה, נקלע המלון לקשיים כלכליים ובשנות ה-30 נאלצה אנה זאכר למכור את המלון. בשנת 1934 עבר המלון לבעלות אליזבת גרטלר. לאחר מלחמת העולם השנייה היה המלון ממוקם בשטח הכיבוש הבריטי של וינה, והכוחות הבריטיים השתמשו במלון כמפקדתם. לאחר עזיבת הכוחות הזרים את העיר שב המלון לבעליו. בשנת 2005 שופץ המלון ונוספה לו קומה נוספת. עד לשנת 1965 ניהל מלון זאכר מאבק ממושך עם קונדיטוריית דמל שפיתחה מוצר תחת השם הזהה, עוגת זאכרטורט מקורית. ישנן מספר השערות לאופן שבו הצליחו ראשי קונדיטוריית דמל להשיג את המתכון לעוגת הזאכרטורטה. מאפיית דמל שינתה את שם המוצר שלה לשם עוגת הזאכרטורטה של דמל ושינתה מעט את הרכבה בכך שריבת המשמש ממוקמת בעוגה ישירות מתחת לזיגוג השוקולד העליון ולא באמצע. בר המלון חזית המלון חזית המלון בלילה בית הקפה של המלון זאכר טורט ואפל שטרודל במלון זאכר החנות בכניסה למלון אתר האינטרנט הרשמי של מלון זאכר ההיסטוריה של המלון
נחל צופים

נַחַל צוֹפִים הוא נחל אכזב בוואדי בצפון ירושלים. ראשיתו בהר הצופים ומכאן שמו. יורד בערוץ עמוק, מרחק 1.6 ק"מ וירידה של 110 מטר עד למוצאו אל נחל שורק למרגלות שכונת רמות אלון. אורכו של הואדי המכונה פארק נחל צופים הוא מצומת רמות במערב ועד צומת גבעת המבתר ממזרח, בתוך שטח מיוער שמצפונו השכונות שועפאט ורמת שלמה; ומדרומו גבעת המבתר, רמת אשכול, סנהדריה המורחבת והר חוצבים. בנוסף, בצמוד לואדי נחל צופים נמצאים "גן החמישה עשר" (בלב הגן של בית הספר יד המורה) בין גבעת המבתר לרמת אשכול; וגן משולם (בלב הגן מערת האשכולות) בין רמת אשכול לסנהדריה המורחבת. הנחל עצמו ממשיך בתוך מנהרה ומתחבר עם נחל שורק לכיוון סכר בית זית. בגדה הצפונית של הנחל, מול שכונת סנהדריה המורחבת, ישנה תצפית רחבה על השכונות שהיו לפני מלחמת ששת הימים על הספר. בשל המיקום האסטרטגי, וכן בשל היות נתיב הנחל מקשר בין המתחם הירדני בנבי סמואל למקבילו בגבעת התחמושת, התגלעו חיכוכים בין נציגי ישראל וירדן במהלך הדיונים על הסכמי שביתת הנשק בתום מלחמת העצמאות בשנת 1949. הישראלים ביקשו לפרז את הערוץ כולו, אך יד הירדנים הייתה על העליונה. בין 1949 ל-1967 אירעו תקריות ירי רבות בין המוצבים הישראליים והירדנים שמשני עברי הנחל. התקריות הביאו ב-1958 לסלילת דרך פטרולים צה"לית בגדה הדרומית של חלקו המערבי של הנחל, הקיימת עד היום. לאחר מלחמת ששת הימים הוחל בבנייה מהירה של שכונות משני צדי הנחל. במוצאו הוקמה חוות חשמל, ומעל גדתו הצפונית נסללה דרך יגאל ידין, המקשרת בין השכונות הצפוניות של ירושלים. הפיתוח המהיר הביא לטשטוש חלקים מן האפיק, והכחדה מהירה של החי והצומח באזור. עדרי צבאים, שנראו תדיר בנחל, הלכו ונעלמו בהדרגה, עד שנותרו בו פרטים בודדים. תוואי הקרקע במוצא הנחל אל נחל שורק נעלם בעת הקמת אחד ממחלפי כביש בגין מעליו. כיום מהווה השטח המיוער סביב אפיק הנחל חלק מפארק ירושלים, ולאורכו נסלל שביל אופניים. חלק זה מכונה יער רמות. ב-21 באוגוסט 2023 נחנך חניון "חנה וסע" חדש בחלקו העליון של הנחל. שטחו הוא כ-26 אלף מטרים והוא כולל כ-1,000 מקומות חניה. ממוקם בסמוך לקו האדום של הרכבת הקלה בירושלים. גבעת המבתר במראה מפארק נחל צופים (יער רמות) יער רמות סביב נחל צופים במבט מהר חוצבים מזרחה מדיה וקבצים בנושא נחל צופים בוויקישיתוף מדיה וקבצים בנושא פארק נחל צופים בוויקישיתוף פארק נחל צופים (אורכב 23.12.2019 בארכיון Wayback Machine), באתר הרשות לפיתוח ירושלים נחל צופים, באתר טבע ונופים בירושלים נחל צופים בפארק ירושלים, באתר קק"ל דוברות עיריית ירושלים, חניון נחל צופים החדש נפתח להרצה, באתר עיריית ירושלים, ‏13 באוגוסט, 2023 ערך זה הוא קצרמר בנושא ירושלים. אתם מוזמנים לתרום לוויקיפדיה ולהרחיב אותו.
יוני (סמל נקבי)

יוני (מסנסקריט: योनि; נהגה: yoni) הוא מונח שמתייחס לאיבר המין הנקבי, או לדבר מה שמזכיר אותו בצורתו. מקבילו הזכרי הידוע יותר הוא פאלוס, איבר המין הזכרי, או סמל פאלי, דימוי ויזואלי שלו. מקור המונח יוני מסנסקריט, והוא עשוי להתייחס לכל מערכת הרבייה של הנקבה: הן לאיברי המין החיצוניים (הפות), והן לפנימיים (הנרתיק והרחם). השימוש בו בהשאלה מגוון, וכולל משמעויות רבות כגון: מקור, מעבר שמימי, מקדש, בית, קן, מקום מפלט, מיכל, מעין ועוד. שימוש ראשון במונח במערב מתועד בשנת 1778. בהינדואיזם, המונח מופיע במגוון טקסטים עתיקים בפרשנויות שונות. במסורת הטנטרית היוני הוא מקור החיים. בטקסטים הינדואיים קאנוניים כגון הבהגאוואד גיטה והודות, יוני היא צורת חיים, או מין ביולוגי. בעולם קיימים 8,400,000 יונים, ובתהליך של גלגול נשמות ניתן להתגלגל ליונים שונים, לפי מעשים שנעשו בגלגולי חיים קודמים (קארמה). לעיתים משמש יוני כיצוג של האנרגיה הנשית בעולם, הכוח היוצר והבונה, השאקטי והדווי. פסלי הלינגאם הנפוצים בהודו, הקרויים גם לינגה-יוני, מורכבים מחפץ גלילי (שפעמים רבות מפורש כסמל פאלי) המונח על אגן ובו מגרעת, בשם יוני. פסלים אלה, המשמשים לפולחן האל שיווה, מסמלים את חיבור הכוחות הגבריים והנשיים בעולם, המיוצגים בהתאמה על ידי שיווה ושאקטי. לעיתים מיוחס היוני לבת זוגו של שיווה, פרוואטי. בדומה לסמל פאלי, סמל יוניקי (או יוניני) הוא דימוי צורני לאיבר המין הנקבי. דימויים נפוצים יכולים להיות מערות, בורות, שערים, פרחים, צדפות, מקווי מים וכדומה. רעיונית, מזוהה הסמל היוניקי עם תכונות כמו הכלה ורכות. בתנ"ך ובתלמוד נפוץ השימוש הספרותי בדימויים יוניקים לייצוג נשיות ומיניות נשית: ”גַּן נָעוּל אֲחֹתִי כַלָּה, גַּל נָעוּל מַעְיָן חָתוּם” (שיר השירים ד, יב). ”אֲנִי חֲבַצֶּלֶת הַשָּׁרוֹן, שׁוֹשַׁנַּת הָעֲמָקִים. כְּשׁוֹשַׁנָּה בֵּין הַחוֹחִים, כֵּן רַעְיָתִי בֵּין הַבָּנוֹת” (שיר השירים ב, א-ב). רבקה, רחל וצפורה המקראיות מוצאות להן זיווג בסמוך לבאר מים. בציור הולדת ונוס מאת סנדרו בוטיצ'לי, אלת היופי ונוס עולה מהגלים בצדפה, שמפורשת כסמל יוניקי. הציירת האמריקאית ג'ורג'יה אוקיף (1887-1986) הייתה ידועה בציורי פרחים המדמים את איבר המין הנשי. המיצב הפמיניסטי המפורסם "ארוחת הערב" של האמנית ג'ודי שיקגו מציג דימויים יוניקים רבים. סרטו של גיירמו דל טורו, המבוך של פאן, שבמרכזו נערה צעירה, רווי דימויים יוניקיים בהם מבוך, שער, גן, באר ודימויים לוסת. פאלוס הינדואיזם מדיה וקבצים בנושא יוני בוויקישיתוף גלריית דימויים יוניקים, באתר פליקר יוני, באתר אנציקלופדיה בריטניקה (באנגלית) מגילת שיר השירים, פרק ד', פסוק י"ב. מגילת שיר השירים, פרק ב', פסוקים א'–ב'. Clair, Jean. Picasso érotique, Prestel, 2001, p.71
יוני (פירושונים)

האם התכוונתם ל... יוני – החודש השישי בלוח השנה הגרגוריאני יוני (סמל נקבי) – דימוי לאיבר המין הנקבי יונתן – שם עברי יאני יונים אישים ששמם הפרטי הוא יוני
אנחל גורייה

חוזה אנחל גורייה (בספרדית: José Ángel Gurría Treviño; נולד ב-8 במאי 1950), ידוע בשם אנחל גורייה הוא כלכלן ודיפלומט מקסיקני. הוא המזכיר הכללי לשעבר של הארגון לשיתוף פעולה ולפיתוח כלכלי, ה-OECD. הוא כהן בתפקידו זה מאז 1 ביוני 2006 ועד 1 ביוני 2021. גורייה סיים תואר ראשון בכלכלה ב-Universidad Nacional Autónoma de México והמשיך ללימודים מתקדמים באוניברסיטת לידס שבממלכה המאוחדת ובאוניברסיטת הרווארד שבארצות הברית. בשנים 1994–1997 כיהן כשר החוץ של מקסיקו וכשר האוצר של מקסיקו בשנים 1998–2000, בממשלו של ארנסטו סדייו. במשרד החוץ הוא התנגד לחוק הלמס ברטון ובעת שכיהן כשר אוצר הוא ארגן מחדש את החוב החיצוני. הוא אף נשא ונתן ביחס להסכם הסחר החופשי של צפון אמריקה (NAFTA) וביקש סיוע כספי במהלך המשבר הכלכלי שפקד את מקסיקו ב-1994. המשבר הסתיים לאחר שורה של רפורמות ופעולות שנקטו סדייו וגורייה, ולאחר שארצות הברית העניקה למקסיקו הלוואה בסך 50 מיליארד דולרים. גורייה שימש גם כנשיא ומנכ"ל הבנק הלאומי לפיתוח של מקסיקו (Nafin) וכנשיא ומנכ"ל הבנק לסחר חוץ (Bancomext). בשנים 2003–2005 כיהן כחבר דירקטוריון קבוצת היועצים החיצונית של ה-Inter-American Development Bank (הבנק הבינאמריקני לפיתוח). גורייה היה אדריכל הייצוב הכלכלי של מקסיקו, בין היתר באמצעות קיצוץ ההוצאה הממשלתית של מקסיקו שש פעמים במהלך כהונתו של ממשל סדייו. ההשפעה של פעילותו הורגשה כבר במהלך כהונת ממשלו של ויסנטה פוקס כנשיא מקסיקו, שמינה אותו להוביל את הארגון לשיתוף פעולה ולפיתוח כלכלי ביולי 2005. החל מ-2010 כיהן גורייה כנציב ה-Broadband Commission for Digital Development אשר ממנפת את טכנולוגיית הפס הרחב כמפתח לפיתוח חברתי וכלכלי. גורייה שולט בשש שפות: ספרדית, אנגלית, צרפתית, איטלקית, גרמנית ופורטוגזית. ב-30 בספטמבר 2010 מונה גורייה לכהונה שנייה בת חמש שנים כמזכ"ל הארגון לשיתוף פעולה ולפיתוח כלכלי, לאחר שכהונתו הראשונה הסתיימה ב-1 ביוני 2011. בשנת 2010, קיבל תואר דוקטור לשם כבוד מטעם אוניברסיטת חיפה. בשנת 2016 הוענק לגורייה אות בן-גוריון למנהיגות מטעם אוניברסיטת בן-גוריון בנגב ב-1 ביוני 2021 החליף אותו בתפקיד מזכ"ל ה-OECD מתיאס קורמן מאוסטרליה. מדיה וקבצים בנושא אנחל גורייה בוויקישיתוף אנחל גורייה, ברשת החברתית אקס (טוויטר) פנחס וולף‏, מזכ"ל OECD: "שכל הישראלים יהנו מתגלית הגז", באתר וואלה, 20 בנובמבר 2010 גיא רולניק, "התחרות בשווקים המקומיים קריטית להגברת התחרותיות של המדינה", באתר TheMarker‏, 17 במרץ 2013 מיכל מרגלית, מזכ"ל ה-OECD: ישראל צריכה להביט בעצמה במראה, באתר ynet, 31 בינואר 2016 דפנה מאור, מזכ"ל OECD: "המטבע החדש אינו הדולר, היורו והביטקוין - אלא כישורים", באתר TheMarker‏, 11 ביוני 2017 מקבלי התואר דוקטור כבוד מאוניברסיטת חיפה, אוניברסיטת חיפה אות בן-גוריון למנהיגות הוענק למזכיר הכללי של הארגון לשיתוף פעולה ולפיתוח כלכלי (OECD) חוזה אנחל גוריה 1 בפברואר 2016, אוניברסיטת בן-גוריון מזכ"ל הארגון היוצא מר אנחל גורייה מסיים את תפקידו כראש ארגון ה-OECD אחרי 15 שנים באתר ישראל טרייד, 31 במאי 2021
אצטדיון דייגו ארמנדו מראדונה (בואנוס איירס)

אצטדיון דייגו ארמנדו מראדונה (בספרדית: Estadio Diego Armando Maradona) הוא אצטדיון כדורגל הממוקם בשכונת ויז'ה חנרל מיטרה שברובע לה פאטרנל, בואנוס איירס, ארגנטינה. האצטדיון הוא אצטדיונה הביתי של קבוצת הכדורגל הארגנטינאית ארחנטינוס ג'וניורס. האצטדיון מכיל כ-24,380 מקומות ישיבה. האצטדיון נבנה בין השנים 1993 עד 2003, ונפתח ב-26 בדצמבר 2003. שמו של האצטדיון ניתן לו בשנת 2004 כאות כבוד לשחקנה לשעבר של ארחנטינוס ג'וניורס, דייגו ארמנדו מראדונה ולכבוד חגיגות המאה להקמתה של הקבוצה ושיפוץ מגרשה של הקבוצה. מדיה וקבצים בנושא אצטדיון דייגו ארמנדו מראדונה בוויקישיתוף אתר האינטרנט הרשמי של אצטדיון דייגו ארמנדו מראדונה (בספרדית) האצטדיון ב-אתר הרשמי של ארחנטינוס ג'וניורס האצטדיון ב-Stadium Guide האצטדיון ב-World Stadiums
בלדות עממיות

בלדות עממיות הן בלדות שראשיתן במאה ה-13 והתפתחו בממלכת סקוטלנד וחוברו באיטליה, צרפת וצפון אירופה. בבלדות העממיות מופיעים בדרך כלל ערכים כמו נאמנות, אהבה, צניעות ורדיפת הצדק והאמת. האדם שסביבו העלילה מתרחשת הוא בדרך כלל אביר, שנעשה לו עוול קשה הכרוך בבגידה או ברצח. הבלדה העממית מתפתחת לרוב באמצעות דיאלוג, תוך התמקדות במקרה או אירוע בולט, ואילו האירועים שקדמו למקרה זה ואלו שבאו אחריו, הם לרוב מרומזים או שאינם מוזכרים כלל. הדמויות הראשיות המופיעות בבלדות הסקוטיות לרוב מהמעמד הגבוה. המספר בבלדה העממית מתווך בין חומרי הסיפור ובין השומעים. המספר בבלדה מרבה לדלג על פרטים בבלדה שגורמים לפערי מידע. באמצעות הפערים בסיפור הוא שומר על המתח העלילתי. התבניות הקבועות ורמזים המשתמעים בין המשמעות הגלויה למשמעות הסמויה בונים את הרובד האירוני בבלדה. האמצעי הבולט בבלדה העממית הוא הדיאלוג, הנותן לבלדה מימד של מיידיות, קונקרטיות ועניין. הדיאלוג מחדד את הקונפליקט ומגביר את קצב ההתרחשות על ידי קידום העלילה אל השיא או לפואנטה (גילוי האמת); הדיאלוג בבלדה הוא לרוב קצר ותמציתי וקצבו מהיר. הבלדה מציגה גיבורים המצויים בעיצומו של עימות. המספר מתחיל את סיפור הבלדה בעיצומו של הרגע הדרמטי, ללא דברי רקע. האירועים מוצגים בסדרה של מעין "הבזקים" שהקשר שלהם זה לזה מרומז יותר מאשר נאמר והם בונים את המתח בעלילה, המתפרק בנקודת השיא. הגיבורים בבלדה העממית הם גיבורים המייצגים ערכים, רעיון, עמדה ותפיסת עולם מסוימת. הבלדה מושלכת את לב השומעים בשילוב בין צורת הביטוי העממית הקיצבית, אווירת המסתורין, הטון האירוני וההתנגשות בין התפיסות המנוגדות. הבלדות מסתיימות מבחינה עלילתית, אך לעולם אינן נסגרות מבחינת הדיון הרעיוני. לבלדות העממיות ישנם מאפיינים משותפים הבונים את הבלדה: פתיחה דרמטית - הבלדה העממית מתחילה באירוע מותח, דרמטי וללא התרחשות מוקדמת. דיאלוג - לאורך הבלדה העממית מתקיימים דיאלוגים רבים העוזרים להגברת ההתרחשות וקידום העלילה (לעיתים, הבלדה מסופרת כולה על ידי הדיאלוג). חזרה - בבלדה ישנה חזרה על אירועים וביטויים מסוימים. החזרה עוזרת ליצירת קצב, להדגשת הרעיון בבלדה ולשמירה על קצב שומעי הבלדה. פערי מידע - ישנם אירועים ופרטים שאינם מוסברים בבלדה ונותרים ללא תשובה. הסוף הטראגי - הבלדה מסתיימת במוות, בדרך כלל של הגיבור. סר פטריק ספנס שלושה בני עורב אדוארד אדוארד לורד רנדל "בא לי בלדה" באתר מכללת בית ברל. לעיתים ישנם מקרים שבהם אחד מהמאפיינים או יותר אינם באים לידי ביטוי בבלדה העממית.
זכר (פירושונים)

האם התכוונתם ל... זכר – מושג בביולוגיה (אורגניזם מן המגדר המייצר תאי זרע או תאים דומים להם) בבלשנות – מין דקדוקי, מגדר בלשון אימרה זכר – שחיין ושחקן כדורמים יהודי הונגרי, בעל מדליית כסף אולימפית מלון זאכר – מלון מפואר בווינה בירת אוסטריה
הארייט מאיירס

הארייט אלן מאיירס (באנגלית: Harriet Ellan Miers;‏ נולדה ב-10 באוגוסט 1945) היא עורכת דין אמריקנית. מאיירס שימשה כיועצת המשפטית של נשיא ארצות הברית ג'ורג' ווקר בוש עד סוף ינואר 2007. מאיירס נולדה בדאלאס, טקסס, ולמדה באוניברסיטה המתודיסטית סאות'רן. ב-1967 היא קיבלה תואר ראשון במתמטיקה. ב-1970 היא קיבלה תואר במשפטים. מאיירס התמחתה במשרד עורכי הדין "בלי, אש, אליסון צ'ולוס ולייף" בשנת 1969, ואצל השופט המחוזי ג'ו א. אסטס בין השנים 1970–1972. בין השנים 1972–1999 עבדה במשרד עורכי הדין "לוק, פורנל, ריין והראל". ב-1999 זכתה לשמש כפרקליטתו האישית של ג'ורג' ווקר בוש. בשנת 1985 הפכה לאישה הראשונה שנבחרה לתפקיד נשיאת לשכת עורכי הדין של טקסס. מאיירס כיהנה במועצת העיר של דאלאס וקיבלה תואר של כבוד מאוניברסיטת פפרדין. בין השנים 1995–2000 כיהנה כראש מפעל הפיס של טקסס - מינוי של המושל באותה עת, ג'ורג' בוש. לאחר בחירתו לנשיא שימשה עוזרת שלו. בשנת 2003 מונתה לסגנית ראש הסגל של הבית הלבן. ב-3 באוקטובר 2005 הוצעה כמועמדת של נשיא ארצות הברית למשרת שופטת בבית המשפט העליון של ארצות הברית במקומה של סנדרה דיי או'קונור. מועמדותה הביאה לביקורת רבה ולהתנגדות מצד חברים בשתי המפלגות, בין היתר בשל העובדה כי מאיירס מעולם לא טענה בפני בית המשפט העליון, ואין לה כל ניסיון שיפוטי קודם. ב-31 בינואר 2007 פרשה מאיירס מתפקידה. בשנות ה-80 של המאה ה-20 תמכה במפלגה הדמוקרטית וסייעה ללויד בנטסן ולאל גור להיבחר לסנאט. ב-1988 שינתה את דעותיה והצטרפה למפלגה הרפובליקנית. מאיירס היא חברה אישית של ג'ורג' ווקר בוש. קורות חיים באתר FindLaw ביוגרפיה באתר הבית הלבן יצחק בן-חורין, וושינגטון, בוש מינה יועצת שלו לשופטת ביהמ"ש העליון, באתר ynet, 3 באוקטובר 2005
מלכיאור

האם התכוונתם ל... בנט מלכיאור – הרב הראשי לשעבר של דנמרק, אביו של הרב מיכאל מלכיאור, וסביו של הרב הראשי של דנמרק יאיר מלכיאור ישראל מ. מלכיאור (Israel B. Melchior) (Israel Berendt (Bernhard) Melchior), היה תעשיין ומהנדס יהודי-דני מוריץ ג. מלכיאור (Moritz Gerson Melchior), איש עסקים וחבר פרלמנט יהודי-דני מיכאל מלכיאור – רב, ראש מפלגת מימד, ולשעבר, רבה של יהדות נורווגיה, שר וחבר הכנסת גאורג מלכיאור קראוס – צייר גרמני משה מרקוס מלכיאור (Moses Marcus Melchior) (1736-1817) היה מייסד בית המסחר Moses & Søn G. Melchior בקופנהגן משה מלכיאור (Moses Melchior) Moses & Søn G. Melchior – בית מסחר מרכזי בקופנהגן סיוון מלכיאור – פעיל לזכויות ההומוסקסואלים בישראל בשנות ה-70 של המאה ה-20 בדנית: Arne Melchior, dansk politiker* Arnold Melchior, dansk redaktør* Carl Melchior, tysk jurist, bankier og politiker* Hilde Melchior Ib Melchior, dansk-amerikansk forfatter og filmmand. Søn af Lauritz Melchior* Jair Melchior, dansk overrabbiner* Lauritz Melchior, dansk-amerikansk tenor* Marcus Melchior, dansk overrabbiner* Moses Melchior, dansk grosserer og skibsreder. Nathan Melchior, dansk læge* Otto Melchior, dansk kommunist og modstandsmand* Torben Melchior, dansk højesteretspræsident* Werner David Melchior, dansk-israelsk politiker* מלכיור
מלכיור

האם התכוונתם ל... מלכיור (סגסוגת) (אנ') – סגסוגת נחושת עם ניקל לאוריץ מלכיור – זמר אופרה דני ובהמשך אמריקאי מלכיור – אחד משלושת האמגושים מלכיור דה ווגואה מלכיאור
Delta Machine

Delta Machine הוא אלבום האולפן באורך-מלא ה-13 של להקת המוזיקה האלקטרונית הבריטית דפש מוד אשר יצא ב-22 במרץ 2013. האלבום הוקלט במהלך שנת 2012 בסנטה ברברה וניו יורק והופק בידי בן הילייר. לטענת סולן הלהקה, דייב גהאן, זהו האלבום השלישי האחרון של דפש מוד אותו מפיק הילייר, לאחר Sounds of the Universe מ-2009 ו-Playing the Angel מ-2005. את האלבום מלווה סיבוב ההופעות העולמי בשם Delta Machine Tour אשר עתיד להיפתח בפארק הירקון בתל אביב ב-7 במאי 2013. הסינגל הראשון מתוך האלבום, "Heaven", יצא בינואר 2013 והסינגל השני "Soothe My Soul" בחודש מרץ של אותה שנה. כל השירים נכתבו והולחנו על ידי מרטין גור למעט Secret To The End, Broken ו-Should Be Higher שנכתבו והולחנו על ידי דייב גהאן וקורט אונלה. מידע על האלבום Delta Machine באתר MusicBrainz מידע על האלבום Delta Machine באתר AllMusic האלבום Delta Machine באתר Discogs האלבום Delta Machine באתר ספוטיפיי האלבום Delta Machine באתר יוטיוב לירון סיני, האלבום החדש של דפש מוד: מהנה, לא מספק, באתר ynet, 20 במרץ 2013 נדב מנוחין‏, החדש של דפש מוד משחזר את הצליל הישן והטוב, באתר וואלה, 24 במרץ 2013
קספר

האם התכוונתם ל... קספר, רוח הרפאים הידידותית – דמות קומיקס של רוח רפאים ידידותית קספר (סרט) – סרט קולנוע משנת 1995, המבוסס על דמותו של קספר, רוח הרפאים הידידותית מופע הארנבות של ד"ר קספר – להקת רוק ישראלית קספר - אחד משלושת האמגושים קספר (ויומינג) – עיר במדינת ויומינג בארצות הברית קספר האוזר – איש מסתורין שנמצא במאה ה-19 בגרמניה לאחר שנכלא מינקותו בכלא אפל. כספר אישים ששמם הפרטי הוא קספר